Diari Oficial de la Generalitat Valenciana


Sumari del DOGV 3541, del 19-07-1999 (1999/6099)

Bases per a la provisió de cinc places de guàrdia de la Policia Local.
----------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6099


Data del document
:   27-05-1999

Organisme emissor
:   Ajuntament de Canals

Tipus de document
:   Convocatòria

Descriptors 

:   * Canals
    * administració local
    * concurs administratiu
    * policia

Bases per a la provisió de cinc places de guàrdia de la Policia Local. [1999/X6099]
  
El Plenari de l'Ajuntament, en la sessió del dia 20 de maig de 1999, adoptà acord sobre aprovació de les bases específiques per a la provisió de cinc places de guàrdies de la Policia Local, que tot seguit es transcriuen:
  
Bases per a la provisió en propietat de cinc places de guàrdies de la Policia Local.
  
Primera
  
Es convoquen proves selectives per a cobrir en propietat cinc places de guàrdies de la Policia Local, a més de les vacants que es puguen produir fins al començament de la realització de les proves, pertanyents a l'Escala d'Administració Especial, Subescala Serveis Especials, Classe Policia Local, grup D). Quatre de les places vacants seran cobertes mitjançant oposició lliure. L'alta plaça vacant serà coberta en torn de mobilitat mitjançant concurs de mèrits. Per al cas que aquesta última plaça, a cobrir en torn de mobilitat, es declarara deserta, serà agregada al torn d'oposició lliure.
  
Els funcionaris seleccionats percebran les retribucions reglamentàries que s'assenyalen pressupostàriament, conformement amb la normativa jurídica aplicable i d'acord amb les Normes Reguladores aprovades en cada moment entre el personal funcionari i l'Ajuntament.
  
Segona
  
El procés selectiu s'ajustarà al que disposen aquestes bases i, supletòriament, al que estableix la Llei 2/1990, de 4 d'abril, de Coordinació de Policies Locals de la Comunitat Valenciana; Decret 152/1991, de 29 d'agost, del Consell de la Generalitat Valenciana; Ordre del conseller d'Administració Pública, per la qual es desenvolupa el Decret 152/1991 precitat, i Decret 35/1992, de 2 de març, del Govern Valencià, pel qual es modifica el Decret 152/1991, així com pel RDL 781/1986; Llei 30/1984, de Mesures per a la Reforma de la Funció Pública; Llei 10/1985, de la Funció Pública de la Generalitat Valenciana, i Reglament General d'Ingrés del Personal al Servei de l'Administració de l'Estat, aprovat per RD 364/1995, de 10 de març.
  
Tercera. Requisits
  
1. Ser espanyol/a.
  
2. Tenir complits divuit anys d'edat i no excedir de trenta anys. Als efectes de l'edat màxima, es compensarà el límit amb els serveis prestats anteriorment a l'Administració Local, Escala d'Administració Especial, Subescala de Serveis Especials, Classe Policia Local i els seus Auxiliars.
  
3. No patir malaltia o defecte físic que impedesca l'exercici de les corresponents funcions i tenir una estatura mínima de 1,65 metres per als homes i 1,60 metres per a les dones.
  
4. No haver estat separat, mitjançant expedient disciplinari, del servei a l'Estat, a les Comunitats Autònomes o a les Entitats Locals, ni trobar-se inhabilitat per a l'exercici de funcions públiques.
  
5. Estar en possessió dels següents títols o circumstàncies, o en condicions d'obtenir-lo, en la data en què finalitze el termini de presentació d'instàncies:
  
5.1. Títol de Graduat Escolar o equivalent.
  
(Les equivalències hauran d'acreditar-se mitjançant resolució de l'òrgan competent de l'administració educativa).
  
5.2. Permisos de conduir de classe A-2 i B-2 o superior.
  
Els aspirants a la plaça a cobrir en concurs de mèrits, torn de mobilitat, hauran a més a més de reunir els restants requisits assenyalats en l'article 4 del Decret 152/1991, de 29 d'agost, del Consell de la Generalitat Valenciana, publicat en el DOGV núm. 1.616, de 6 de setembre de 1991.
  
Quarta. Instàncies
  
Les instàncies sol·licitant prendre part en les proves selectives, en què els aspirants hauran de manifestar que reuneixen totes i cada una de les condicions que s'exigeixen en la base tercera, segons annex I i II, s'adreçaran a l'alcalde-president de la Corporació i es presentaran al Registre General d'Entrada, durant el termini de vint dies naturals, comptadors a partir de l'endemà d'aquell en què aparega l'extracte de la convocatòria en el Boletín Oficial del Estado. Amb caràcter previ, les bases per a la provisió en propietat de les places expressades seran publicades conjuntament en el Butlletí Oficial de la Província de València i Diari Oficial de la Generalitat Valenciana.
  
Les instàncies podran presentar-se en la forma que determina l'article 38 de la Llei 30/1992, de RJAP i del Procediment Administratiu Comú. Els drets d'examen, que es fixen en la quantitat de 5.000 pessetes per cada un dels aspirants que es presenten a les places que han de ser cobertes per ambdues formes de provisió, seran satisfets per aquests en presentar la instància, i s'hi haurà d'adjuntar el resguard acreditatiu de l'ingrés.
  
Cinquena. Admissió d'aspirants
  
Expirat el termini d'admissió d'instàncies, el president de la Corporació mitjançant decret, aprovarà les llistes provisionals d'aspirants admesos i exclosos per a cada una de les formes de provisió, que es faran públiques únicament en el Butlletí Oficial de la Província de València i al tauler d'edictes de la Corporació, i es concedirà un termini de quinze dies per a reclamacions.
  
Les reclamacions, si n'hi hagués, seran acceptades o rebutjades en la resolució per la qual s'aproven les llistes definitives, que es faran públiques alhora en la forma indicada. En aquesta última resolució es nomenaran els membres del Tribunal Qualificador, i s'hi fixarà el dia, lloc i l'hora de l'inici de les proves.
  
Sisena. Tribunal qualificador
  
El Tribunal qualificador estarà constituït, conformement amb el que estableix el Decret 152/1991, de 29 d'agost, de la forma següent:
  
President: el de la Corporació o membre d'aquesta que delegue.
  
Secretari: el de la Corporació o funcionari d'aquesta que delegue, qui actuarà a més a més com a vocal.
  
Vocals:
  
- Un representant del professorat oficial, designat per l'Institut Valencià de Seguretat Pública.
  
- Un representant de l'administració de la Generalitat Valenciana.
  
- El regidor-delegat de Personal.
  
- El sergent en cap de la Policia Local.
  
- Dos representants sindicals del personal funcionari.
  
El nomenament dels assessors i/o institucions tècniques que han de qualificar les proves psicotècniques, reconeixement mèdic i físiques, es farà públic juntament amb el del Tribunal.
  
La designació dels membres del Tribunal inclourà la dels suplents respectius.
  
En cap cas els òrgans de selecció on podran estar formats majoritàriament per funcionaris pertanyents al mateix cos o escala que s'haja de seleccionar.
  
Hom vetllarà per tal que almenys la meitat dels membres posseesquen una titulació corresponent a la mateixa àrea de coneixements que l'exigida per a l'ingrés, i la totalitat d'aquests d'igual o superior nivell acadèmic, sempre que això siga possible per les característiques de l'Administració Local.
  
Igualment, hom vetllarà per fer efectiu el dret a l'ús del valencià, i a l'efecte es procurarà que tres cinquenes parts dels membres d'aquest coneguen la llengua.
  
No podran formar part dels òrgans de selecció aquells funcionaris que haguessen realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria.
  
El tribunal no podrà constituir-se ni actuar sense l'assistència almenys de la meitat dels seus membres, titulars o suplents, indistintament.
  
El tribunal nomenat jutjarà tant les proves del concurs de mèrits, torn de mobilitat, com les proves d'oposició lliure.
  
El Tribunal que actue en aquestes proves selectives es regirà, a efectes d'indemnització als seus participants, segons el que assenyala la base d'execució número 7 del pressupost ordinari vigent.
  
Setena. Proves selectives
  
A) Les places a proveir per oposició constaran de les proves següents:
  
A.1. Oposició
  
A.2. Curs selectiu
  
Oposició:
  
1) Proves prèvies. Abans de començar les proves físiques i les de coneixement del temari, es practicarà un exercici o prova psicotècnica aptitudinal i de personalitat, i el reconeixement mèdic. Les proves de reconeixement s'ajustaran al barem establert en l'annex de l'Ordre de 22 de desembre de 1997, per la qual es modifica la de data 5 desembre 1994, ambdues de la Conselleria d'Administració Pública.
  
Tant la prova psicotècnica com el reconeixement mèdic seran eliminatoris.
  
2) Primer exercici. De caràcter obligatori i eliminatori. Consistirà a superar proves d'aptitud física que pose en relleu la capacitat per a l'exercici del lloc de treball i el contingut i les marques mínimes del qual seran, almenys, les següents:
  
- Trepa de corda amb presa de peus: homes, 4 metres; dones, 3 metres.
  
- Salt de llargada amb cursa: homes, 4 metres; dones, 3,80 metros.
  
- Salt d'alçada: homes, 1,10 metres; dones, 1 metre.
  
- Cursa de velocitat en 60 metres: homes, 10 segons; dones, 12 segons.
  
- Cursa de resistència en 1.000 metres: homes, 4 minuts; dones, 4 minuts 10 segons.
  
La qualificació d'aquest exercici serà d'apte o no apte, i s'hi hauran de superar com a mínim quatre de les proves per a ser qualificat com a apte.
  
3) Segon exercici. De caràcter obligatori i eliminatori. Consistirà a desenvolupar per escrit durant un temps màxim de dues hores, quatre temes elegits per sorteig, un de cada un dels grups primer a quart, ambdós inclosos, que integren el temari. Els temes esmentats seran llegits en sessió pública davant del Tribunal, que podrà formular les preguntes o els aclariments que sobre aquests jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici s'hi haurà d'obtenir un mínim de 5 punts.
  
4) Tercer exercici. De caràcter obligatori i eliminatori. Consistirà a contestar per escrit vint preguntes dels temes que integren el grup cinquè, sobre el coneixement dels carrers de la població, toponímia i història local, en un temps màxim d'una hora.
  
La qualificació d'aquest exercici serà de 0 a 10 punts, i s'hi haurà d'obtenir un mínim de 5 punts per a superar-lo.
  
5) Quart exercici. De caràcter obligatori. Els municipis de predomini lingüístic valencià, segons la Llei de la Generalitat Valenciana 4/1983, de 23 de novembre, d'Ús i Ensenyament de Valencià, inclouran un exercici consistent a traduir del valencià al castellà i viceversa, un text proposat pel Tribunal, en un temps a determinar.
  
Aquest exercici es qualificarà de 0 a 2 punts i no serà eliminatori.
  
La puntuació de cada opositor en els diferents exercicis serà la mitjana aritmètica de les qualificacions de tots els membres del tribunal assistents a la sessió.
  
Les qualificacions de cada exercici es faran públiques el mateix dia en què s'acorden i seran exposades al tauler d'anuncis de l'Ajuntament.
  
Curso selectiu:
  
Finalitzada la qualificació de tots els exercicis, el tribunal publicarà la relació d'aprovats, per ordre de puntuació, i aquests no podran ultrapassar el nombre de llocs convocats, al qual podran agregar-se les vacants que s'haguessen produït fins a la seua realització, dins dels límits assenyalats en l'article 18 de la Llei 20/1984, de 2 d'agost.
  
El Tribunal formularà proposta a l'Alcaldia-Presidència dels aspirants seleccionats, que a la vista d'aquesta realitzarà nomenament del funcionari en pràctiques, prèvia presentació de la documentació exigida per les bases de la convocatòria, i que haurà d'incorporar-se a l'Institut Valencià de Seguretat Pública, per a seguir el curs de contingut teoricopràctic integrat per dues fases: una de formació i selecció en l'Institut Valencià de Seguretat Pública, amb una durada de quatre mesos, i una altra, una vegada superada l'anterior, de pràctiques en aquest ajuntament amb una durada de dos mesos.
  
La qualificació del període de pràctiques correspondrà a l'Institut Valencià de Seguretat Pública, la seua valoració es farà en base a criteris objectius que faran referència a l'assimilació dels coneixements impartits, responsabilitat, dedicació i tots aquells aspectes de l'actuació de l'aspirant que siguen necessaris per a valorar-ne la capacitat per a una adequada prestació de les funcions atribuïdes al lloc.
  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la Corporació la relació dels aspirants que hagen superat el curs teoricopràctic amb indicació de la puntuació o qualificacions obtingudes, als efectes del seu nomenament com a funcionari. Els nomenaments hauran d'efectuar-se en el termini màxim de quinze dies, comptadors des de la comunicació de l'Institut Valencià de Seguretat Pública.
  
Els aspirants que no superaren el curs teoricopràctic podran incorporar-se al curs immediatament posterior. De no superar aquest segon curs, quedaran definitivament decaiguts en el seu dret de reserva.
  
Per a la realització del curs teoricopràctic, els aspirants seran nomenats funcionaris en pràctiques i percebran amb càrrec a la corporació les retribucions que els corresponguen.
  
B) Concurs de mèrits, torn de mobilitat
  
1) Prova prèvia. Aptitud medicointel·lectual. Constarà de dues parts.
  
I. A l'objecte d'acreditar el requisit a què es refereix l'apartat d) de l'article 4 del Decret 152/1991, de 29 d'agost, i Ordre de 22 de desembre de 1997, de la Conselleria d'Administració Pública, s'aportaran al Tribunal en el termini previst per a la presentació de sol·licituds, certificacions expedides per facultatius especialistes, de no estar incurs en el quadre mèdic d'exclusions.
  
II. Test d'aptituds personals. Es realitzarà un o diversos tests dirigits a valorar les aptituds i actituds del concursant. Si es considera necessari es realitzarà una entrevista personal a tots o alguns dels aspirants.
  
Per al planejament i correcció de la prova de test, així com per a la realització de les entrevistes, si convé, el tribunal estarà necessàriament assistit almenys per un llicenciat en Medicina i un altre en Psicologia.
  
La valoració dels mèrits per a la provisió del lloc de treball ofert per torn de mobilitat, s'efectuarà d'acord amb l'Ordre de 20 de gener 1998 de la CAP, i atendrà al barem següent:
  
B.1. Titulació acadèmica
  
Fins un màxim de 15 punts.
  
Títol de doctor o estudis universitaris de postgrau: 10 punts.
  
Carrera universitària superior: 8 punts.
  
Carrera de grau mitjà o diplomat: 7 punts.
  
Diplomat en Criminologia: 7 punts.
  
Accés universitat major de 25 anys: 5 punts.
  
BUP, Batxiller Superior o FP de 2 grau: 5 punts.
  
La valoració de titulació exclou les titulacions inferiors per a l'obtenció d'aquesta.
  
B.2. Grau personal. Hom s'adequarà al que assenyala l'apartat 2 de l'annex de l'Ordre precitada.
  
B.3. Antiguitat. Fins un màxim de 20 punts.
  
- Per cada any complet d'antiguitat en la categoria de Policia Local: 1,50 punts.
  
- Ídem en categoria inferior a Policia Local: 1,25 punts.
  
- Ídem en altres forces i cossos de Seguretat: 0,50 punts fins un màxim de 10.
  
- Ídem, prestat en la Administració. Pública: 0,25 punts, fins un màxim de 10.
  
B.3. Altres mèrits
  
Fins un màxim de 15 punts.
  
- Coneixement de valencià acreditat amb certificat oficial de la Junta Qualificadora de Coneixements de Valencià.
  
- Coneixements Orals: 0,75 punts.
  
- Certificat de Grau Elemental:1,25 punts.
  
- Certificat de Grau Mitjà: 2,50 punts.
  
- Certificat de Grau Superior: 3 punts.
  
- Coneixement d'un idioma comunitari acreditat documentalment, mitjançant certificació expedida per centre oficialment reconegut: 3 punts per cadascun.
  
- Per realització de cursos organitzats pel Ministeri de l'Interior, l'IVASP o organismes anàlegs o en escoles de policies de les Corporacions Locals i reconeguts per l'IVASP, ajustats al barem següent:
  
- De 20 a 50 hores d'assistència: 0,5 punts.
  
- De 50 a 100 hores d'assistència: 1 punt.
  
- De 100 a 150 hores d'assistència: 2 punts.
  
- De 151 a 200 hores d'assistència: 3 punts.
  
\_ De 201 a 250 hores d'assistència: 4 punts
  
- De més de 250 hores d'assistència: 5 punts.
  
Quan es tracte de cursos de durada inferior a la mínima susdita, la puntuació d'aquests vindrà donada per la suma del còmput d'hores i/o assistència d'aquests. El mateix tractament tindrà en el cas d'haver impartit hores com a professor.
  
- Alhora, es valoraran els coneixements en administració i gestió de recursos humans, i informàtica. De la mateixa forma s'hi valorarà el coneixement d'altres idiomes no valorats amb anterioritat, com també títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal, degudament acreditats i apreciats pel Tribunal Qualificador. La puntuació màxima total d'aquest apartat no podrà superar els 2 punts.
  
B.4. Premis, distincions i condecoracions: segons el que assenyala l'apartat 6 de l'Ordre precitada.
  
B.5. Entrevista personal
  
Es realitzarà davant del tribunal qualificador, i es valorarà fins un màxim de 4 punts, amb el contingut i la puntuació que s'assenyala:
  
a) Coneixements del terme municipal, dels carrers, organització i administració municipal i altres de particular interès per a la Policia Local de l'ajuntament: 3 punts.
  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors fins un màxim d'1 punt.
  
No seran citats per a realitzar l'entrevista aquells aspirants la puntuació dels quals sumats els mèrits amb el màxim possible d'entrevista no assolisquen com a mínim 20 punts.
  
Els mèrits al·legats u qualsevol altres dades hauran d'estar referits a la data de finalització del termini de presentació d'instàncies.
  
Una vegada transcorregut el termini de presentació d'instàncies, aquestes seran vinculants per al peticionari i les destinacions adjudicades seran irrenunciables, tret que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas haurà de comunicar-se aquesta circumstància a l'Ajuntament convocant de la plaça oferta i adjudicada.
  
L'ordre de prioritat per a l'adjudicació de la plaça convocada vindrà donat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo, a la major puntuació dels cursos realitzats. En cas de persistir l'empat, s'acudirà a la data de naixement, i s'adjudicarà la plaça al sol·licitant de major edat.
  
El termini de presa de possessió de la nova destinació obtinguda serà d'un mes, que començarà a comptar a partir de l'endemà del nomenament, i el cessament s'haurà d'efectuar dins dels tres dies hàbils següents a la data del nomenament.
  
El còmput del termini per al cessament s'iniciarà quan finalitzen els permisos o llicències que en el seu cas hagen estat concedides als interessats. Aquell policia local que haja cursat sol·licitud per al concurs de mobilitat estarà obligat de donar trasllat per escrit dels permisos o llicències esmentats a l'Ajuntament convocant. En aquest cas l'Ajuntament convocant pot acordar la suspensió del seu fruïment. L'Ajuntament a què pertanya el policia local podrà prorrogar el seu cessament en aquest al policia local esmentat, per necessitats del servei per un període de temps no superior a vint dies hàbils, i comunicaran la pròrroga esmentada a l'Ajuntament convocant.
  
Octava. Acreditació de personalitat
  
En qualsevol moment el Tribunal Qualificador podrà requerir els opositors per tal que acrediten la seua personalitat. La puntuació atorgada així com la llista d'aprovats, amb les seues respectives puntuacions per a cada una de les distintes proves, es faran públiques al final de cada sessió pel tribunal, al tauler d'anuncis de l'Ajuntament.
  
Novena. Documentació a presentar
  
Els aspirants proposats presentaran en Secretaria de l'Ajuntament, dins del termini de vint dies naturals, comptats a partir de la publicació de la llista de seleccionats, els documents acreditatius de les condicions que, per a prendre part en les proves selectives, s'exigeixen i que són:
  
1. Certificat de naixement, expedit pel Registre Civil corresponent.
  
2. Còpia autenticada o fotocòpia, que haurà d'anar acompanyada de l'original per a la compulsa del títol exigit.
  
3. Declaració complementària de conducta ciutadana, d'acord amb la Llei 68/1980, d'1 de desembre.
  
4. Certificat del Registre Central de Penats i Rebels, referit a la data de finalització de les proves selectives.
  
5. Declaració jurada de no trobar-se incurs en causa d'incapacitat.
  
6. Certificat acreditatiu de no patir malaltia o defecte físic que impossibilite el normal exercici de la seua funció.
  
7. Declaració jurada de no haver estat separat mitjançant expedient disciplinari del servei de qualsevol de les Administracions Públiques, ni trobar-se inhabilitat per a l'exercici de funcions públiques.
  
8. Declaració de l'interessat de no estar exercint cap lloc o activitat en el sector públic delimitat per l'article primer de la Llei 53/1984, tot indicant alhora que no realitza activitat privada incompatible o subjecta a reconeixement d'incompatibilitat, fent referència, igualment, a si percep pensió de jubilació, retir i orfandat, per drets passius o per qualsevol règim de Seguretat Social públic i obligatori.
  
9. Fotocòpia compulsada del permís de conduir de les classes A-2 i B-2, o superior.
  
Davant la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria mitjançant qualsevol mitjà de prova admissible en dret.
  
Els qui dins del termini fixat, i tret dels casos de força major, degudament acreditats, no presenten la documentació o del seu examen es deduís que manquen de tots o d'algun dels requisits assenyalats, no podran ser nomenats i quedaran anul·lades totes les seues actuacions, sense perjudici de la responsabilitat en què haguessen incorregut per falsedat.
  
Deu
  
El Tribunal queda facultat per a resoldre els dubtes que s'hi presenten i adoptar els acords necessaris per al bon ordre de les proves.
  
Onze
  
Els interessats podran impugnar aquestes bases, així com la convocatòria i tots els que se'n deriven, en els casos i en la forma establerts en la Llei 30/1992, de RJAP i del Procediment Administratiu Comú.
  
Canals, 27 de maig de 1999.- L'alcalde: Vicente Felipe Cuenca.
  
Annex I
  
Sistema de selecció: Oposició lliure
  
Model d'instància
  
D...., de ... anys d'edat, veí d ... (...), domiciliat a c/ .., núm. ... pis ... pta. ..., amb DNI núm. ..., exposa:
  
Que coneix les bases que han de regir la provisió en propietat, mitjançant oposició de 4 places de guàrdia de la Policia Local.
  
Que reuneix tots i cada un dels requisits que s'exigeixen en la base tercera de la convocatòria per a participar en el procés de selecció.
  
Que, a l'efecte, acompanya a aquesta instància fotocòpia autenticada de la documentació següent (1):
  
- Document Nacional d'Identitat.
  
- Titulació exigida.
  
- Permís de conducció vàlid per a les categories A-2 i B-2.
  
Per tots aquests motius, sol·licita:
  
Ser admès a la realització de les proves programades per a la provisió en propietat de les 4 places de guaàdia de la Policia Local.
  
Canals, a .
  
Sr. Alcalde-president de l'Ajuntament de Canals.
  
(1) L'autenticació dels documents que han d'acompanyar aquesta instància es realitzarà pel funcionari municipal encarregat del Registre General d'aquest ajuntament.
  
Annex II
  
Sistema selecció: concurs de mèrits, torn de mobilitat.
  
Model d'instància
  
D..., de ... anys d'edat, veí de ... (...), domiciliat al c/ ..., núm. ... pis ..., pta. ..., amb DNI núm. ..., exposa:
  
Que coneix les bases que han de regir la provisió en propietat, mitjançant concurs de mèrits, torn de mobilitat, d'1 plaça de guàrdia de la Policia Local.
  
Que reuneix tots i cada un dels requisits que s'exigeixen en la base tercera de la convocatòria per a participar en el procés de selecció.
  
Que, l'efecte, acompanya a aquesta instància fotocòpia autenticada de la documentació següent (1):
  
- Document Nacional d'Identitat.
  
- Currículum vitae.
  
- Permís de conducció vàlid per a les categories A-2 i B-2.
  
- Titulació acadèmica.
  
- Antiguitat.
  
- Altres mèrits.
  
- Certificacions mèdiques.
  
Per tots aquest motius, sol·licita:
  
Ser admès en el concurs de mèrits, torn de mobilitat, per a la provisió en propietat d'1 plaça de guàrdia de la Policia Local.
  
Canals, a .
  
Sr. alcalde-president de l'Ajuntament de Canals.
  
(1) L'autenticació dels documents que han d'acompanyar aquesta instància es realitzarà pel funcionari municipal encarregat del Registre General d'aquest ajuntament.
  
Annex III
  
Temari
  
Grup primer
  
Dret polític i administratiu
  
Tema 1. Organització política de l'Estat Espanyol. Classe i forma d'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola: el Sistema Constitucional. La Constitució Espanyola de 1978. Principis Generals. El Tribunal Constitucional.
  
Tema 3. Les Corts Generals: les Cambres. La Funció Legislativa. L'Administració de Justícia.
  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana: La Generalitat Valenciana. Les Corts. El Govern o Consell. Les competències. Administració de Justícia. Administració Local. Economia i Hisenda.
  
Tema 6. L'Administració Local: caràcter natural de l'Administració Local. L'Administració Local com a instrument de descentralització. L'Administració Local en la Constitució de 1978. Entitats que comprèn l'Administració Local.
  
Tema 7. El dret administratiu: fonts. La llei. Normes no parlamentàries equiparades a la llei. El Reglament, concepte i classes. El procediment administratiu.
  
Grup segon
  
Règim local i policia
  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern: el plenari de l'ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 15. Llei Orgànica 1/1992, de 21 de febrer, sobre Protecció de la Seguretat Ciutadana. Àmbit d'aplicació. Autoritats competents. Mesures d'acció preventiva i vigilància. Actuacions per al manteniment i restabliment de la seguretat ciutadana. Règim sancionador. Procediment. Mesures cautelars.
  
Grup tercer
  
Penal
  
Tema 16. El Codi Penal: concepte de delicte i falta. Graus d'execució del delicte. Accions i omissions. Frau i imprudència. Autors, còmplices i encobridors.
  
Tema 17. Classes de faltes: contra els interessos generals de les poblacions, contra les persones i contra la propietat.
  
Tema 18. Classes de delictes: contra les persones, contra la llibertat sexual i contra el patrimoni i l'ordre socioeconòmic.
  
Tema 19. Obligacions i competències dels ajuntaments: les ordenances municipals. Els bans d'Alcaldia.
  
Tema 20. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart
  
Trànsit
  
Tema 21. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 22. Reglaments derivats del desenvolupament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 23. El trànsit vial: introducció. Vies i vehicles i conductors. Les condicions tècniques del vehicle. Classes de transport. Reglament General de Vehicles aprovat pel RD 2.822/1998.
  
Tema 24. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 25. Els accidents de trànsit: concepte i consideracions prèvies. Les seues causes. Classes i fases.
  
Grup cinquè
  
Tema 26. Coneixements dels carrers de la població. Toponímia.
  
Tema 27. Dades bàsiques sobre la història local.
  
Tema 28. Finalitats i objectius de les principals associacions locals (de caràcter sociocultural, esportiu, educatiu, etc.).
  
Tema 29. Organització politicoadministrativa de l'Ajuntament de Canals.
  
Annex IV
  
Quadre d'exclusions mèdiques, torn de mobilitat.